cy en en fr en cy es cy cy en de su es it en de cy cy en cy en cy es cy hbs_lat es ast fr en cy fr cy cy tr cy ro cy es de en en cy cy cy nl cy cy cy eo de jbo fr cy es ro es fr ceb cy cy cy cy cy cy cy cy cy cy cy cy cy cy cy cy cy en de cy cy en en ast en en fr en en fr fr en cy cy hbs_lat cy cy es cy en cy es en cy cy cy cy pl fr cy fr de oc nb en
This website uses cookies, to read our cookies policy in full please click here.
Yes - Got It, hide message
Heol y Bont | Ystum Taf | Caerdydd | CF14 2JL | Ffoniwch ni 029 2033 3090 | Ffacs ni 029 2033 3091 | Anfonwch e-bost atom | Office 365
Gair gan y Pennaeth
Datganiad o Weledigaeth ac Amcanion
Prydau Ysgol Am Ddim
Addysg Bersonol a Chymdeithasol
Trefniant Dosbarthiadau, Grwpio a Setio
Sut gall rhieni gefnogi disgyblion?
Disgyblion Mwy Abl a Thalentog
Mudiad ieuenctid cyfrwng Cymraeg yw’r Urdd, gyda dros 1,500 o ganghennau a dros 50,000 o aelodau.
Mae'r Urdd yn trefnu gweithgareddau ar gyfer ei aelodau yn amrywio o gyfarfodydd ar raddfa fach i Eisteddfod yr Urdd sy'n para am wythnos ac sy’n cael ei mynychu gan ddegau o filoedd o ymwelwyr ac yn cael ei darlledu ar S4C. Yr Urdd yw mudiad ieuenctid mwyaf Cymru.
Sefydlwyd yr Urdd ym 1922 gan Syr Ifan ab Owen Edwards drwy apêl yn y cylchgrawn plant Cymru'r Plant. Ym 1925, cyhoeddwyd Neges Heddwch ac Ewyllys Da cyntaf yr Urdd gan ieuenctid Cymru i ieuenctid y byd, arferiad sy'n parhau bob blwyddyn ar Mai 18. Mae logo yr Urdd yn driongl o wyrdd (symbol Cymru), coch (symbol cyd-ddyn), a gwyn (symbol o Grist): a ffyddlondeb i'r tair elfen hyn yw sail arwyddair yr Urdd. Ymgorffowyd fersiwn o'r logo hwn gyda llygaid, breichiau a choesau i greu cymeriad Mistar Urdd.
Mae tri grwp oedran o fewn yr Urdd: aelodau ysgolion cynradd dan 11, aelodau uwchradd rhwng 11 a 18 oed, ac uwch aelodau rhwng 16 a 25. Mae'r Urdd yn cael ei drefnu yn ddalgylchoedd yn seiliedig ar yr ysgolion cyfrwng Cymraeg. Mae'r grwpiau hyn yn eu tro yn cael eu trefnu i mewn i ranbarthau sirol mwy.
Mae cystadlaethau a drefnir gan yr Urdd yn cynnwys chwaraeon (gan gynnwys rygbi,pêl-droed, nofio ymhlith eraill); a'r celfyddydau, sy'n cael eu gweld yn bennaf yn yr eisteddfodau.
Mae enillwyr y cystadlaethau lleol yn mynd ymlaen i gystadlaethau rhanbarthol ac mae enillwyr y rhain wedyn yn symud ymlaen i'r rownd derfynol genedlaethol sef o ran y celfyddydau, Eisteddfod Genedlaethol yr Urdd. Mae cystadlaethau’r Urdd yn rhan allweddol o addysg yng Nghymru ac mae Ysgol Gyfun Gymraeg Glantaf wedi cael llwyddiannau ysgubol dros y blynyddoedd ym meysydd chwaraeon a’r celfyddydau.
Mae gan yr Urdd nifer o ganolfannau preswyl -
- y cyntaf i gael ei sefydlu (yn 1932) yn Llangrannog, a elwir yn Gwersyll yr Urdd Llangrannog – mae Blwyddyn 7 yn mynd yno ar Gwrs Iaith bob mis Hydref.
- yng Nglan-llyn ger Llyn Tegid, a elwir yn Gwersyll yr Urdd Glan-llyn
- yng Nghanolfan Mileniwm Cymru yng Nghaerdydd o'r enw Gwersyll yr Urdd Caerdydd
- Pentre Ifan, a elwir yn Ganolfan yr Urdd Pentre Ifan
Yn ogystal â theithiau i'r canolfannau hyn, mae’r Urdd yn trefnu teithiau tramor ar gyfer ei aelodau. Gellir cael mwy o wybodaeth o’r ysgol.
Am fwy o wybodaeth am yr Urdd ac / neu i ymaelodi – cliciwch ar y ddolen isod:
Prydau Ysgol Am Ddim
Ysgol Gyfun Gymraeg Glantaf
Ffôn 029 2033 3090
Ffacs ni ar 029 2033 3091
Cookies Policy | Privacy Policy | Sitemap